Document ID: 31994R0500

31994R0500
L 064/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 500/94 НА СЪВЕТА
от 21 февруари 1994 година
за сключване от Европейската общност на Протокола за временно прилагане на Споразумението за създаване на Международен център за наука и технология
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 235, във връзка с член 228, параграф 2, второ изречение и параграф 3, първа алинея от него,
като взе предвид предложението на Комисията,
като взе предвид становището на Европейския парламент (1),
като има предвид, че сключването на протокола от страна на Европейската общност ще бъде от полза до влизането в сила на Споразумението за създаване на Международен център за наука и технология, подписано на 27 ноември 1992 г., с оглед постигане на целите на Общността;
като има предвид, че за приемането на настоящия регламент Договорът не предвижда други пълномощия освен тези, посочени в член 235,
ПРИЕ НАСТОЯЩИЯ РЕГЛАМЕНТ:
Член 1
Протоколът за временно прилагане на Споразумението за създаване на Международен център за наука и технология се одобрява от името на Европейската общност.
Текстът на протокола е приложен към настоящия регламент
Член 2
Председателят на Съвета, от името на Европейската общност, извършва нотифицирането, предвидено в член I от протокола.
Член 3
Прилагат се членове 3 и 4 от Регламент (ЕИО) № 3955/92 на Съвета (2).
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 февруари 1994 година.

Labels: 7
15
5